Dzintara ceļš

Dzintara ceļš bija dzintara tirdzniecības maršruts, kas savienoja Sembas pussalas reģionu Baltijas jūras piekrastē ar Romas impēriju. 

Līdz ar dzintara ceļa apgūšanu, sākot ar 1. gs. p.m.ē., baltu zemes parādās romiešu ģeogrāfiskajos priekšstatos un maiņas sakaros. Par to liecina gan rakstītie vēstures avoti par romiešu ceļojumiem pēc dzintara uz Baltijas salu (Plīnijs Vecākais) un ziņas par aistiem, (Tacits), gan arī senlietas un romiešu monētas Mazkatužu kapulaukā un citos arheoloģiskajos atradumos Latvijā.

 Ceļa gaita 
Dzintara ceļš sākās Baltijas jūras austrumu piekrastē seno prūšu un kuršu apdzīvotajos rajonos un turpinājās gar Vislu līdz Romas impērijas robežpilsētai Karnuntai (Carnuntum) pie Donavas tagadējā Austrijā. Tālāk dzintaru nogādāja līdz Adrijas jūras piekrastei un Apenīnu pussalai.

 Atsauces 

Kategorija:Eiropas vēsture